钦定古今图书集成/明伦汇编/氏族典/第251卷 > 张春
## 钦定古今图书集成/明伦汇编/氏族典/第251卷 > 张春

按《明外史张春传》：“春字泰宇，同州人。万历二十八年
举于乡，历刑部主事。励操行，善谈兵。天启二年，辽东
西尽失，廷议方急边才，十月，超擢春山东佥事，累转
参议、副使、参政。崇祯元年改关内道。兵部尚书王在
晋惑浮言，劾春嗜杀，通奄克饷，遂削籍，下法司治。明
年，法司言春被劾无实，帝命释之。三年，永平失守，起”
春永平兵备参议，进参政。偕诸将收复永平诸城。论
功，加太仆少卿。四年命监总兵吴襄、宋伟军，驰救大
凌城。军败，襄、伟走，春及参将张洪谟、杨华征，游击薛
大湖等三十三人俱被执。春不失臣节而死。其妻翟，
闻之恸哭，六日不食，自缢死。